proxectonos/corpus_dominio_legal_administrativo_tmp huggingface dataset:
08/05/2013 | Administración LocalMunicipal
Ames
Anuncio de contratación do servizo de socorrismo e primeiros auxilios na praia fluvial de Tapia e nas piscinas públicas descubertas do concello de Ames

ANUNCIO DE CONTRATACIÓN DO SERVIZO DE SOCORRISMO E PRIMEIROS AUXILIOS NA PRAIA FLUVIAL DE TAPIA E NAS PISCINAS PÚBLICAS DESCUBERTAS DO CONCELLO DE AMES 1.–Entidade adxudicataria. – Organismo: Concello de Ames. – Dependencia que tramita o expediente: servizo de contratación.2.–Obxecto do contrato. É a contratación do servizo de socorrismo e primeiros auxilios na praia fluvial de Tapia e nas piscinas públicas descubertas do Concello de Ames. – División por lotes e número: non. – Lugar de execución: Concello de Ames. – Prazo de execución: o prazo de execución do contrato será dende o 15 de xuño ata o 15 de setembro de 2013.3.–Tramitación, procedemento e forma de adxudicación. a) Tramitación: urxente. b) Procedemento: aberto. c) Forma: oferta economicamente máis vantaxosa.4.–Orzamento base de licitación: 49.586,77 euros máis IVE.5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: praza do Concello, s/n. Bertamiráns c) Localidade e código postal: Ames ( A Coruña) 15220. d) Teléfono 981 883002. e) Telefax 981 884656. f) Data límite de obtención de documentos e información: ata a data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no rexistro xeral do Concello de Ames, de 9.00 ata as 14.00 horas no prazo de 8 días naturais, contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. No caso de que o último día do prazo de presentación de ofertas coincida en domingo ou festivo; prorrogarase ata o día hábil inmediatamente seguinte.1. Documentación a presentar: a sinalada no prego de cláusulas administrativas particulares.2. Lugar de presentación: Rexistro do Concello de Ames. – Entidade: Concello de Ames. – Domicilio: praza do Concello, s/n. Bertamiráns. – Localidade e código postal: Ames (A Coruña) 15.220 3. Admisión de variantes (concurso): non se admiten.8.–Apertura das ofertas. a) Entidade: Concello. b) Domicilio: praza do Concello, s/n. Bertamiráns c) Localidade: Ames. d) Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. O adxudicatario estará obrigado a pagar todos os gastos de publicación de anuncios de licitación, e de ser o caso, doutros que se puidesen insertar por causa do obxecto do contrato ou en cumprimento da lexislación vixente.10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames, 3 de maio de 2013. O alcalde Santiago V. Amor Barreiro
08/05/2013 | Administración LocalMunicipal
Toques
Ordenanza reguladora das operacións forestais de corta, depósito e transporte de madeira

O Pleno Municipal deste concello de Toques, en sesión ordinaria celebrada o día 25 de marzo de 2013, acordou por unanimidade dos asistentes a aprobación da ordenanza reguladora das operacións forestais de corta, depósito e transporte de madeira, no concello de Toques, polo que se procede a súa exposición pública durante o período de trinta días contados a partir do seguinte o da publicación do anuncio no BOP, para que os que se consideren interesados poidan presentar as reclamacións que estimen oportunas. Toques, 23 de abril de 2013. O alcalde, Asdo.: Jorge Francisco Calvo Pestonit
08/05/2013 | Administración LocalMunicipal
Ferrol
Negociado de Deportes
Taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de abril de 2013

O día 25-04-2013 aprobouse por decreto da concelleira delegada da área de Educación, Cultura, Deportes e Turismo o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de abril de 2013. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de abril de 2013. A concelleira delegada da área de Educación, Cultura, Deportes e Turismo, Asdo.: Susana Martínez Galdós
08/05/2013 | Administración LocalMunicipal
Toques
Supresión da ordenanza por utilización do albergue municipal

O Pleno Municipal en sesión ordinaria celebrada o día 25 de marzo de 2013, adoptou o acordo de supresión da taxa por utilización do albergue municipal así como a ordenanza fiscal reguladora da mesma. De acordo co establecido no artígo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, exponse o público durante o plazo de trinta días, contados dende o seguinte a inserción do presente anuncio no BOP, para que os interesados poidan examinar o expediente e no seu caso presentar as reclamacións que estimen oportunas.- Toques, 24 de abril de 2013.- O ALCALDE, Fdo. Jorge Francisco Calvo Pestonit.-
08/05/2013 | Administración LocalMunicipal
Ferrol
Intervención
Aprobación inicial do expediente de modificación de créditos 6/2013, subexpediente 1/2013, de crédito extraordinario e suplemento de crédito

O Pleno do Concello de Ferrol, en sesión de data 29 de abril de 2013, aprobou inicialmente o expediente de modificación de créditos 6/2013, subexpediente 1/2013 de crédito extraordinario e suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o pleno disporá do prazo dun mes para resolvelas. Ferrol, a 29 de abril de 2013. O alcalde Asdo.: José Manuel Rey Varela.
08/05/2013 | Administración LocalMancomunidades
Mancomunidade Ría de Arousa-Zona Norte
Aprobación definitiva. Cadro de persoal da Mancomunidade de Municipios Arousa Norte

ANUNCIO Unha vez rematado o período de exposición pública anunciado no Boletín Oficial da Provincia n.º 53 do 18/03/2013, referente ao acordo de aprobación inicial do expediente denominado MODIFICACIÓN DA PLANTILLA E CADRO DE PERSOAL adoptado polo Pleno da Corporación en sesión do 07/03/2013, sen que se presentasen alegacións segundo consta no certificado de secretaría, considerase definitivamente aprobado e en cumprimento do artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público. <<Vistos os artigos 5.º e 6.º dos estatutos da Mancomunidade de Municipios de Arousa Norte, onde di literalemente: “Artigo 5.–O secretario da Mancomunidade será o funcionario pertencente a Escala de Habilitación de Carácter Nacional, Subescala Secretaría, que desempeñe estas funcións no Concello ao que lle corresponda a Presidencia”. “Artigo 6.–. contará ademais dun secretario, cun interventor e un depositario.”. Visto o anexo de persoal recollido no orzamento para o exercicio 2013 onde se recolle a dotación orzamentaria suficiente para dúas prazas de habilitación estatal, en concreto, secretario/interventor e tesoureiro. Vista a transferencia de crédito efectuada en data 05/03/2013. Visto o informe de secretaria intervención de data 05/03/2013. Vista a necesidade de dotar tres prazas a vista dos estatutos da Mancomunidade compre levar a cabo a modificación da plantilla. En base ao dito PROPONSE AO PLENO: Primeiro. –Modificar a plantilla de persoal da Mancomunidade de Municipios de Arousa Norte, quedando integrada polos seguintes postos e cuantias CADRO EXPLICATIVO DAS PRAZAS CADRO EXPLICATIVO DAS RETRIBUCIÓNS DO PERSOAL Contra a aprobación definitiva do expediente, que esgota a vía administrativa, poderase interpoñer recurso contencioso-administrativo ante o Xulgado do Contencioso-Administrativo no prazo de DOUS MESES dende o día seguinte ó da presente publicación (art.46.1 da Lei 29/1998, do 13 de xullo). Rianxo, abril de 2013. O alcalde Adolfo Muíños Sánchez
31/05/2013 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra denominada “Proxecto de limpeza da fachada principal da Igrexa do Convento de San Francisco”Resolución do Consorcio de Santiago polo que se anuncia a contratación por procedemento aberto da obra denominada “Proxecto de limpeza da fachada principal da Igrexa do Convento de San Francisco”

Datos xerais e datos para a obtención da información: a) Organismo: Consorcio da cidade de Santiago b) Número de expediente: 2013/0037 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: OBRAS. b) Descrición: “PROXECTO DE LIMPEZA DA FACHADA PRINCIPAL DA IGREXA DO CONVENTO DE SAN FRANCISCO”. c) CPV (Referencia de Nomenclatura): 45000000 d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- Orzamento base de licitación: 51.692,19 euros IVE (21%). Importe total: 62.547,55 euros.5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas. a) Data límite de presentación: 26 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores. A cargo do adxudicatario. Santiago de Compostela, 29 de maio de 2013.- A Xerente, María Antón Vilasánchez
31/05/2013 | Administración LocalMunicipal
Vilasantar
Aprobación do padrón da auga correspondente aos meses de marzo e abril de 2013

A xunta de goberno local deste concello, con data 15 de maio de 2013, aprobou inicialmente o Padrón fiscal da taxa da auga correspondentes aos meses de marzo e abril de 2013, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito Padrón estará a disposición dos interesados no concello. Contra o acto de aprobación do Padrón e das liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública no Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.- Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 15 de maio de 2013 O alcalde Fernando Pérez Fernández
31/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29620. Dolores Vila Olveira - Porto do Son

Dolores Vila Olveira, con NIF XXXXXXXXX e enderezo na pista de Goltar, 24, na parroquia de Queiruga (Santo Estevo) concello de Porto do Son, solicita de Augas de Galicia a autorización de obras no lugar de Goltar, parroquia de Queiruga (Santo Estevo), Concello de Porto do Son (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29620 As obras solicitadas consisten na construción dun peche na zona de policía do río Pequeño (afluente do río Maior) que se situaría na parcela nº 1797 do Polígono 15 do catastro de rústica do concello de Porto do Son. O peche consiste nunha parede de bloques de formigón de 1,50 m de altura con postes de formigón de 2 m. No lindeiro norte da parcela colocarase un portal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013 O xefe do servizo territorial Ángel Gómez Rey
31/05/2013 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra denominada “Obra de mantemento das varandas de forxa do Pazo de Raxoi”

Datos xerais e datos para a obtención da información: a) Organismo: Consorcio da cidade de Santiago b) Número de expediente: 2013/0043 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: OBRAS. b) Descrición: “OBRA DE MANTEMENTO DAS VARANDAS DE FORXA DO PAZO DE RAXOI”. c) CPV (Referencia de Nomenclatura): 45000000 d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- Orzamento base de licitación: 70.369,66 euros IVE (21%). Importe total: 85.147,29 euros.5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas. a) Data límite de presentación: 26 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores. A cargo do adxudicatario. Santiago de Compostela, 29 de maio de 2013.- A Xerente, María Antón Vilasánchez
31/05/2013 | Administración LocalMunicipal
Ribeira
Baixa de estranxeiros por non renovar a inscrición padronal

DECRETO Baixa de estranxeiros por non renovar a inscrición padronal Ref: estatística./secretaría./a. g. f. BAIXA DE ESTRANXEIROS POR NON RENOVAR A INSCRICIÓN PADRONAL De acordo co preceptuado no artigo 16.1, 2.º e 3.º parágrafos da Lei 7/1985, do 2 de abril, reguladora das bases de réxime local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación RESOLVO: 1.º.–Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2.º.–Publica a presente resolución no B. O. P., aos efectos de dar coñecemento da mesma aos interesados. Riveira, 20 de maio de 2013. A alcaldesa acctal. A secretaria xeral (Decreto substitución de 15/05/2013) Dou fe Asdo.: M.ª Dolores Elorduy Callón Asdo.: Ángela M.ª Viqueira Allo
31/05/2013 | Administración LocalMunicipal
Ferrol
Tesourería
Corrección de erros do edicto publicado o 10/05/13

Advertidos erros no edicto de notificación do expediente de aprobación das contas do recadador-axente executivo período 1995-2001, publicado no Boletín Oficial da Provincia nº 89 de 10.05.13, se procede a efectuar as oportunas rectificacións: Onde di: Para cumprir o disposto no artigo 59.6 a) da Ley 30/1992 de 26 de novembro de réxime xurídico das administracións públicas e do procedemento administrativo común, publícase o texto íntegro do acordo adoptado polo Concello en Pleno en sesión de data 27 de decembro de 2012, de Modificación da xestión do servizo municipal de recadación, disolución e extinción do Imfacofe, do Padroado Municipal de Deportes e do Padroado de Música e Artes Escénicas Debe dicir: Para cumprir o disposto no artigo 59.6 a) da Ley 30/1992 de 26 de novembro de réxime xurídico das administracións públicas e do procedemento administrativo común, publícase o texto íntegro do acordo adoptado polo Concello en Pleno en sesión de data 27 de decembro de 2012, de aprobación das contas do recadador-axente executivo no período 1995-2001 Ferrol, O Alcalde Asdo.: José Manuel Rey Varela
31/05/2013 | Administración LocalMunicipal
Rianxo
Recadación
Notificación colectiva de padróns municipais taxa de auga potable, alcantarillado e canon de auga correspondente ao primeiro trimestre do 2013

Taxa de auga Potable, alcantarillado, e canon da auga correspondente ao primeiro timestre do 2013. Mediante acordo da Xunta de Goberno local de data 14 de maio de 2013, aprobóuse o padrón da taxa de auga Potable, alcantarillado e canon da auga, correspondente ó primeiro trimestre do 2013, o cal expónse ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días hábiles, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Tributos que se poñen ó cobro: Taxa de auga Potable, alcantarillado e canon da auga correspondente ó primeiro trimestre do 2013. Prazo de ingreso en período voluntario: Será de sesenta días dende a súa aprobación e publicación no BOP. Modalidade de ingreso: Ingresos a través de Entidades de crédito que presten o servicio de Caixa Lugar de ingreso: Oficinas de Nova Caixa Galicia e resto de Entidades Colaboradoras Días de ingreso: Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 20 de maio de 2013. O Alcalde Adolfo Muiños Sánchez
31/05/2013 | Administración LocalMunicipal
Cee
Baixas de oficio no padrón de habitantes

ANUNCIO Por resolución da alcaldía n.º 400/2013, de data 21 de maio de 2013, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de poboación e demarcación territorial das entidades locais, aprobado polo Real Decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, do 26 de novembro, informándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, o recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 21 de maio de 2013. A alcaldesa Zaira Rodríguez Pérez
31/05/2013 | Administración LocalMunicipal
Carballo
Padrón taxa venda ambulante na Milagrosa do ano 2013

Por Decreto da Alcaldía, de data 20 de maio de 2013, número 2013001082, aprobouse o PADRON 2013 TAXA VENDA AMBULANTE NA FEIRA DA MILAGROSA, texto que indica: Primeiro.- Aprobar as liquidacións da referida taxa correspondente ao exercicio 2013 pola venda en ambulancia que se realiza no Mercado e nos terreos de uso publico fóra do recinto do Mercado: Código remesa: FEIRAM13 Importe total das liquidacións: 28.534,77 € Segundo.- Que se proceda á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examinar o Padrón no Servicio de Xestión Tributaria do Concello, a fin de comprobar a exactitude dos datos que lles afecten. Terceiro.- Establecer o período voluntario de cobro das liquidacións resultantes deste Padrón, que abranguerá desde o día 3 de xuño ó día 5 de agosto de 2013. Durante este período os contribuintes poderán facer o pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Cuarto.- Contra o acto de aprobación do Padrón e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Carballo, 20 de maio de 2013. O Alcalde, Asdo.: D. Evencio Ferrero Rodríguez.
31/05/2013 | Administración LocalMunicipal
Carnota
Aprobación definitiva da Ordenanza de plusvalía

APROBACIÓN DEFINITIVA DA ORDENANZA REGULADORA DO IMPOSTO MUNICIPAL SOBRE O INCREMENTO DO VALOR DOS TERREOS DE NATUREZA URBANA (PLUSVALÍA) O Pleno da Corporación, en sesión ordinaria de 05-04-2013, aprobou inicialmente a ordenanza citada. En data 15-04-2013 publícase o texto íntegro da ordenanza no BOP n.º 71, e exponse ó público durante un prazo de 30 dias hábiles, de conformidade co artigo 49 da Lei 7/1985, para a presentación de reclamacións. Rematado o prazo citado de exposición pública, non houbo reclamacións, polo que elévase a definitiva a aprobación ata entonces inicial. De conformidade co artigo 19.1 do Real decreto lexislativo 2/2004, do 5 de marzo, contra o dito acordo poderase interpoñer recurso contencioso-administrativo na forma e prazos que establecen as normas reguladoras de dita xurisdicción. Carnota a 24 de maio do 2013. O ALCALDE Asdo.: Ramón Noceda Caamaño
31/05/2013 | Administración LocalMunicipal
Culleredo
Urbanismo
Arquivo, almacén e oficina de xestión administrativa e documental

MUTUA GALLEGA DE ACCIDENTES DE TRABAJO solicitou unha licenza municipal para a apertura dun local destinado a arquivo, almacén e oficina de xestión administrativa e documental, situada na rúa B, nave 31, do Parque Empresarial de Alvedro, parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 22 de maio de 2013. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
31/05/2013 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 24 de maio de 2013 o Sr. alcalde ditou o decreto n.º 165/2013 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 1.º trimestre do 2013, de conformidade co artigo 21.1 s) da Lei 7/1985, do 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre de 2013. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Establecer o período de cobramento en período voluntario, que abranguerá dende o 15 de xuño ó 15 de agosto de 2013. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo da Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 24 de maio de 2013. O alcalde-presidente D. Mariano Iglesias Castro
31/05/2013 | Administración LocalMunicipal
Pontedeume
Conta xeral exercicio 2012

Formada e rendida a conta xeral desta Corporación correspondente ao exercicio de 2012, e informada pola Comisión Especial de Contas, exponse ao público cos documentos que a xustifican na Intervención desta entidade, por prazo de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Pontedeume, 23 de maio de 2013 O alcalde Gabriel Torrente Piñeiro
31/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40668. Concello de Cee

O Concello de Cee, con CIF P1502300E e enderezo na Rúa Domingo Antonio de Andrade, s/n, solicita de Augas de Galicia a autorización de obras na parroquia de Lires (Santo Estevo), Concello de Cee (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40668 As obras solicitadas consisten na retirada dun murete de bloque de formigón existente na ponte da desembocadura do río Tendín, en Lires, no concello de Cee (A Coruña) e no seu lugar colocar unha balaustrada de aceiro prepatinado nas dúas beiras da ponte de 0,95 cm de altura, realizada con balaustre de aceiro prepatinado de 0,25 mm de diámetro macizo e pes dereitos de 12 mm de diámetro tamén macizos, protexidos con barniz protector. A balaustrada irá incustada nunha pedra escuadrada de granito cun ancho estimado de 0,90 a 1,20 m colocado no chan que fará de beirarrúa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cee ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013 O xefe do servizo territorial Ángel Gómez Rey
31/05/2013 | Administración LocalMunicipal
Lousame
Aprobación inicial expediente modificación de crédito nº 2/2013 suplemento de crédito

O Pleno da Corporación, en sesión ordinaria que tivo lugar o día 16 de maio de 2013 acordou aprobar inicialmente o expediente de modificación de créditos número 2/2013 na modalidade de suplemento de créditos por importe de 11.715,30 €. De acordo co establecido nos artigos 112.3 da Lei 7/85, do 2 de abril, reguladora das bases do réxime local; 169.1, do RDL 2/2004, de 5 de marzo, polo que se aproba o texto refundido da Lei reguladora das facendas locais; e 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles a contar desde o día seguinte ó da publicación deste anuncio no Boletín Oficial da Provincia de ACoruña, para que os interesados poidan examinalo na Intervención do Concello e interpor diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Lousame, 20 de maio de 2013. A alcaldesa, Mª Teresa Villaverde Pais.
31/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28010. Gonzalo López Castro - Pobra do Caramiñal

Gonzalo López Castro, con NIF XXXXXXXXX e enderezo na rúa da Paz, 37-1º A Pobra do Caramiñal, solicita de Augas de Galicia a legalización de obras no lugar de Riveiriña, parroquia de Posmarcos (Santo Isidro), Concello de A Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.28010 As obras sitúanse na parcela con referencia catastral 7095238NH0179N0000PH, situada no lugar de Riveiriña, parroquia de Posmarcos, concello de Pobra do Caramiñal (A Coruña), e son as seguintes: entubación do río Cubela ao seu paso pola finca nunha lonxitude de 25 m con tubos de formigón de 1 m de diámetro, rexistro de formigón para recollida de pluviais con duas tuberías, construción de vivenda, rampa de acceso ao garaxe con murete revestido de pedra, fosa séptica, piscina, vestiarios, peche perimetral á parcela de maia e muro exterior de pedra de 65 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013 O xefe do servizo territorial Ángel Gómez Rey
31/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41824. Saturnino Pazo Buján - Concello de Boimorto

D. Michael Paul Abanzabalegui Morao, con DNI XXXXXXXXX, e enderezo en Eixón – Dormeá, no t. m. de Boimorto, solicita de Augas de Galicia a autorización de obras no lugar de Eixón, parroquia de Dormeá, no t. m. de Boimorto (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.41824. As obras solicitadas descríbense no documento titulado “Memoria descriptiva saneamiento y acondicionamiento de finca rústica en Dormeá – Boimorto (A Coruña)”, datado en abril de 2013, e realizaranse na parcela nº 158 do polígono nº 508 do plano catastral, na zona de policía dun regato, e, básicamente, consisten no drenaxe, recheo e nivelación de dúas zonas próximas ao rego. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 14 de maio de 2013 O xefe do Servizo Territorial Ángel Gómez Rey
31/05/2013 | Administración LocalMunicipal
Ferrol
Urbanismo
Edicto aprobación inicial proxecto expropiación por taxación conxunta dos bens e dereitos necesarios para levar a cabo parcialmente a rotonda de conexión da estrada de Santa Icía CO PP-4-R O Boial

A Xunta de Goberno Local, na sesión que tivo lugar o día 14 de marzo de 2013, acordou a aprobación inicial do proxecto de expropiación por taxación conxunta dos bens e dereitos necesarios para levar a cabo parcialmente a rotonda de conexión da estrada de Santa Icía coa PP-4-R de O Boial, e facer as publicacións e notificacións regulamentarias. Consonte ao disposto no artigo 143 da Lei 9/2002, de 30 de decembro, de ordenación urbanística e protección do medio rural de Galicia, o expediente exponse ó público polo prazo de un mes, contado a partir do día seguinte á inserción do anuncio no Diario Oficial de Galicia, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos seus respectivos dereitos, debendo achegar a documentación acreditativa do seu dereito no devandito prazo e podendo achegar os ditames periciais que xulgue pertinente. O expediente pódese consultar nas oficinas da Xerencia de Urbanismo do Concello de Ferrol, sito na rúa María, núm.52-54, 5º andar. Para xeral coñecemento, e para os efectos das alegacións oportunas no dito prazo, exponse a seguinte relación de bens e dereitos a expropiar, A presente notificación surtirá os efectos previstos no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, para todos aqueles interesados aos que non se lles puidera practicar a notificación ou resulten descoñecidos no expediente. Ferrol, 20 de marzo de 2013 O alcalde Asdo.: José Manuel Rey Varela
31/05/2013 | Administración LocalMunicipal
A Laracha
Ditame conta xeral exercicio 2012

EDICTO Formulada e rendida a conta xeral deste Concello correspondente ó exercicio de 2012, e informada pola comisión Especial de Contas en sesión celebrada o día 23 de maio de 2013, exponse ao público, na Secretaría do Concello, por espacio de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados poidan presentar reclamacións, reparos ou observacións durante o mencionado prazo e oito días máis, de conformidade co disposto no artigo 212 do Real decreto lexislativo 2/2004, polo que se aproba o texto refundido da Lei reguladora das facendas locais. A Laracha, 23 de maio de 2013. O ALCALDE José Manuel López Varela
31/05/2013 | Administración LocalMunicipal
Santiago de Compostela
Sección Municipal de Contratación
Licitación do Servizo cultural de deseño, producción, montaxe e realización do espectáculo nocturno das Festas do Apóstolo 2013 da cidade de Santiago de Compostela

OBXECTO DO CONTRATO: Servizo cultural de deseño, producción, montaxe e realización do espectáculo nocturno das Festas do Apóstolo 2013 da Cidade de Santiago de Compostela. REFERENCIA DO EXPEDIENTE: CON/43/2013. TIPO DE LICITACIÓN: 173.553’72 euros. PRAZO DE EXECUCIÓN: As prestacións obxecto deste contrato desenvolveranse os días 24 e 31 de xullo de 2013. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 28 de maio de 2013. O ALCALDE, Asdo.: Ángel Currás Fernández
31/05/2013 | Administración LocalMunicipal
Miño
Oferta de emprego público 2012

Por acordo da Xunta de Goberno Local deste Concello de data 10 de maio de 2013, aprobouse a Oferta de Emprego Público correspondente as prazas que a continuación se reseñan para o ano 2012, en cumprimento do artigo 91 da Lei 7/1985, de 2 de abril, Reguladora da Bases do Réxime Local, e o artigo 70 da Lei 7/2007, de 12 de abril, do Estatuto Básico do Empregado Público. En Miño, a 23 de maio de 2013 A Concelleira delegada da Área de Urbanismo, Facenda e Persoal P. D. Resolución 30/2013 de 24/01/2013 Eva Vilariño González
31/05/2013 | Administración LocalMunicipal
Melide
Aprobación inicial da modificación do Regulamento do servizo de axuda no fogar do Concello de Melide

O Pleno na sesión que tivo lugar o día 9 de maio de 2013, adoptou o seguinte acordo: Primeiro: Aprobar inicialmente a modificación do Regulamento municipal de axuda no fogar do Concello de Melide que se incorpora como Anexo. Segundo: Someter o expediente a información pública e audiencia aos interesados por prazo mínimo de trinta días para a presentación de reclamacións e suxestións. Terceiro: No caso de que se formulen reclamacións ou suxestións presentadas dentro do prazo procederase á súa resolución e aprobación definitiva no Pleno. Cuarto: No caso de non presentar ningunha reclamación ou suxestión entenderase definitivamente adoptado o acordo até entón provisional. Quinto: aprobado definitivamente a modificación do Regulamento municipal entrará en vigor unha vez publicado integramente o seu texto no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da LBRL e comezará a aplicarse a partir do día seguinte. Melide, 23 de maio de 2013 A alcaldesa Mª Ángeles Vázquez Mejuto
31/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27876. Francisco Queiruga Suárez. Porto do Son (A Coruña)

ANUNCIO TILO DIEHL SOLOZANO Francisco Queiruga Suárez, con NIF XXXXXXXXX e enderezo no lugar de Goltar, 12, Queiruga (Porto do Son), solicita, en nome propio e de outros veciños titulares de terreos agrícolas sitos á beira do rego de Goltar (afluente do río de Maior), nunha paraxe denominada As Pedreiras, sito na mesma parroquia, de Augas de Galicia, obras consistentes no saneamento de 13 m do rego sito a altura da dita paraxe e tamén dunha obra de paso. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.27876. As obras solicitadas consisten no acondicionamento dos muros de pedra que conforman o noiro da canle e preparación do apoio da obra de paso. A distancia libre horizontal unha vez revestida de pedra as zapatas estarán comprendidas entre 1,10 e 0,80 m e o calado mínimo da obra incluíndo resgardo será de 0,80 m. O pontón posibilitará o paso de pequena maquinaria, colleitas e persoas entre as dúas marxes do rego, unindo as parcelas 1794 e 2070 do polígono 15 do catastro de rústica do concello. O pontón consistirá nun taboleiro mixto (ferro, formigón e bloques cerámicos) de forma romboidal con lonxitudes de 5,20 m no eixo maior e un largo de 2,50 m. O apoio deste taboleiro farase mediante unha trabe durminte de formigón armado de 2,50 m de lonxitude, 0,70 m de canto e un largo de 0,50 m, no interior das devanditas parcelas; todo isto de acordo coa documentación técnica que obra no expediente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013. O xefe do servizo territorial Ángel Gómez Rey
28/05/2013 | Administración LocalMunicipal
Betanzos
Solicitude de licenza municipal para apertura dun bazar

Por EURO CIEN ASIA, SL., solicitase Licencia de Obras y apertura para un “BAZAR (almacén-venta al por menor de articulos de menaje, hogar, etc)”, en la Avda. Fraga Iribarne, nº 5-baixo, según proyecto adjunto (Exptes. Obras nº 82/2013 y Apertura 3/2013)”, e en cumprimento do disposto no artigo 8.3 do Decreto 133/2008, do 12 de xuño -polo que se regula a avaliación de incidencia ambiental- exponse o citado expediente a información pública por un período de VINTE DIAS contados a partir da publicación do presente anuncio no Diario Oficial de Galicia e no Boletín Oficial da Provincia, a fin de que durante o mesmo, por quen se considere afectado dalgún modo pola devandita actividade poidan examinar o expediente orixinado e presentar as observacións ou alegacións que consideren oportunas. Betanzos, a 20 de maio de 2013 EL DELEGADO DE URBANISMO, Fdo/ Antonio Vázquez Lorenzo.
28/05/2013 | Administración LocalMunicipal
Ferrol
Facenda e Patrimonio
Padrón aparcadoiro subterráneo Mercado Magdalena xuño 2013

O día 16/05/2013 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xuño de 2013. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jose Manuel Rey Varela